Konfederasi

Konfederasi (Jawi: كونفيديراسي), juga dikenali sebagai [per]gabungan (Jawi: ڬابوڠن (ڤر)) atau liga (Jawi: ليڬا) ialah kesatuan negara berdaulat bersatu untuk suatu tindakan bersama yang sering berkaitan dengan negara-negara lain.Oxford English Dictionary Biasanya diwujudkan oleh suatu perjanjian, pergabungan ini cenderung ditubuhkan untuk menangani isu-isu kritikal, seperti pertahanan, hubungan luar, perdagangan dalaman atau mata wang melalui penubuhan pemerintahan pusat yang dikehendaki memberikan sokongan kepada semua anggotanya. Konfederalisme merupakan bentuk utama fahaman antara pemerintah, ini ditakrifkan sebagai sebarang bentuk interaksi antara negeri-negeri yang berlaku atas dasar kemerdekaan berdaulat atau pemerintahan.

Sifat perhubungan di antara negara anggota yang membentuk konfederasi berbeza-beza dengan ketara. Begitu juga, hubungan antara negara anggota dan pemerintahan pusat, dan pembahagian kuasa di antara mereka sangat berubah-ubah. Sesetengah konfederasi yang lebih longgar mempunyai persamaan dengan organisasi antarabangsa. Konfederasi lain dengan peraturan ketat mungkin menyerupai sistem persekutuan.

Disebabkan negara-negara anggota konfederasi mengekalkan kedaulatan mereka, mereka mempunyai hak pemisahan yang tersirat. Ahli falsafah politik Emmerich Vattel mengamati: 'Beberapa negeri yang berdaulat dan bebas boleh bersama-sama bersatu dengan sebuah pergabungan yang kekal tanpa masing-masing perlu berhenti menjadi negeri yang sempurna. ... Pertimbangan akan hal yang sama tidak akan memberi kemudaratan kepada kedaulatan setiap ahli'.Vattel, Emmerich (1758) The Law of Nations, cited in Wood, Gordon (1969) The Creation of the American Republic 1776 - 1787, University of North Carolina Press, Chapel Hill, p.355.

Di bawah perjanjian pergabungan, berbeza dengan persekutuan, kekuasaan peringkat pusat lebih lemah.McCormick, John (2002) Understanding the European Union: a Concise Introduction, Palgrave, Basingstoke, p. 6. Keputusan yang dibuat oleh pemerintahan pusat dalam badan perundangan dewan tunggal, sebuah majlis negeri anggota, memerlukan tindakan lanjutan oleh negara-negara anggota untuk berkuatkuasa. Oleh itu, ia bukanlah undang-undang yang bertindak secara langsung kepada individu, tetapi sebaliknya mempunyai lebih banyak diadun oleh perjanjian antara negeri.This was the key feature that distinguished the first American union, under the Articles of Confederation of 1781, from the second, under the US Constitution of 1789. Alexander Hamilton, in Federalist 15, called the absence of directly-effective law in the Articles a 'defect' and the ‘great and radical vice’  in the initial system. Madison, James, Hamilton, Alexander and Jay, John (1987) The Federalist Papers, Penguin, Harmondsworth, p. 147. Juga, pengambilan keputusan dalam pemerintahan pusat biasanya diteruskan dengan persetujuan (kesepakatan sebulat suara) dan bukan majoriti, yang menjadikanna suatu pemerintahan yang perlahan dan tidak cekap. Ciri-ciri bermasalah ini, yang mengehadkan keberkesanan kesatuan, bermakna tekanan politik cenderung terbina dari masa ke masa untuk peralihan kepada sistem pemerintahan persekutuan, seperti yang berlaku dalam kesatuan serantau Amerika, Switzerland, Jerman dan Eropah.

 Lihat juga 

 Artikel Konfederasi
 Negeri bersekutu
 Komanwel
 Federalisme
 Persekutuan
 Senarai konfederasi

 Rujukan 

 Pautan luar 

 P.-J. Proudhon, The Principle of Federation, 1863.
 The Fathers of Confederation
 Confederation: The Creation of Canada
 South Africa at worldstatesmen.org.
 United Confederation of Taino People

Kategori:Jenis negara berperlembagaan
Kategori:Federalisme
Kategori:Sistem politik